Καλημέρα Γιώργο.
Αρχικά να σου ζητήσω συγνώμη, αν με αυτά που έγραψα έδωσα την εντύπωση ότι σου έκανα επίθεση!
Προφανώς κάτι τέτοιο, ούτε κατά διάνοια, δεν ήταν στο μυαλό μου και θα μου επιτρέψεις να εξηγήσω την αντίδρασή μου, η οποία μπορεί να ήταν περισσότερο έντονη, από ότι συνήθως, αλλά κάποιες φορές, είναι ανθρωπίνως αδύνατο να κρατήσεις τους σωστούς τόνους…
Στις δύο τελευταίες τοποθετήσεις μου, απέδειξα ότι ο τρόπος που χρησιμοποίησε ο Θρασύβουλος για να απαντήσει στο αρχικό ερώτημα του Θοδωρή, είχε πρόβλημα φυσικής, αφού χάλαγε τον τρόπο που αντιλαμβανόμαστε την ενέργεια. Από τη 2η στην 3η τοποθέτηση και για να αποφύγουμε να χαθούμε σε συλλογισμούς όπως:
«Σ’ αυτό το σύνθετο πεδίο, δεν είναι το σώμα στο σχήμα (β) ψηλότερα (αφού δεν έχω τίποτα άλλο για να βρω το «ψηλά» και το «χαμηλά» εκτός από το πεδίο μου) αλλά πήρα το σημείο αναφοράς ψηλότερα (στο (β) το σημείο αναφοράς είναι ψηλότερα από το σώμα κατά y1).»
Έβαλα τα δύο συστήματα σε οριζόντιο επίπεδο, ώστε να μην εμπλέκεται η βαρυτική ενέργεια.
Περίμενα έξι (6) μέρες!!! μια απάντηση, ένα σχόλιο από κάποιον που να δίνει μια λύση στην αντίφαση που νομίζω ότι ανέδειξα. Και κυρίως περίμενα, μια διορθωτική κίνηση από το Θρασύβουλο, που δεν ερχόταν. Μια κίνηση πού ή να αποδεχόταν ότι ήταν λάθος ο τρόπος που είχε χρησιμοποιήσει ή θα έδινε τις απαραίτητες επί της ουσίας διευκρινήσεις που θα αποδείκνυαν, ότι είχε δίκιο και δεν υπήρχε αντίφαση.
Αντί γι΄ αυτό, κάνεις εσύ το σχόλιό σου και πατώντας στην 5η πρότασή σου, εμφανίζεται ο Θρασύβουλος και, χωρίς να αναφέρει ούτε μια λέξη, πάνω στο θέμα που είχα θέσει, παίρνει τη ρομφαία και εφορμά ανεμίζοντας ορισμούς, καθαρότητες και δηλώσεις πίστης. Μετανοείτε αμαρτωλοί!!!
Είχα γράψει ότι πρέπει να δούμε, αν η ενέργεια είναι μια υπαρκτή υλική πραγματικότητα, μια υπαρκτή ποσότητα ή μια μαθηματική οντότητα. 
Και η πρότασή μου για φιλοσοφική συζήτηση εκεί στόχευε.
Ας πάρουμε Γιώργο, ένα σώμα να πέφτει και ας σημειώσουμε δυο θέσεις του, Κ και Λ.

Ανεξάρτητα αν πρέπει να υποστηρίξουμε τον α ή β ορισμό, ανεξάρτητα πού θα ορίσουμε ότι U=0, ανεξάρτητα αν λέμε ότι η δυναμική ενέργεια είναι θετική ή αρνητική, ανεξάρτητα του ποια τιμή της αποδίδουμε στις δύο θέσεις, ανεξάρτητα αν αυτός που μελετά την πτώση είναι ο παρατηρητής Α, Β ή Γ, αν η ενέργεια είναι φυσικό αντικειμενικά μέγεθος, θα πρέπει να υπάρχει μια και μοναδική απάντηση στο ερώτημα:
«Σε ποια θέση στην Κ ή στη Λ το σώμα έχει μεγαλύτερη δυναμική ενέργεια»
Οποιαδήποτε θεώρηση παραβιάζει τη διάταξα UΚ>UΛ, δεν μπορεί να μπει σε συζήτηση.
Αν συμφωνήσουμε ότι UΚ>UΛ, τότε έχουμε ξεπεράσει τον κίνδυνο, μιας μεταφυσικής χρήσης των μαθηματικών εξισώσεων, τότε αποκτά φυσικό νόημα η χρήση ενός μεγέθους που θα αποκαλείται ενέργεια, και, τότε μπορούμε να συζητήσουμε οτιδήποτε.



image1.png
o <
R




